ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት ውድብ ሕቡራት ሃገራት ኣብ የመን ተኸሲቱ ዘሎ ጥምየት ኣዕርዩ ኣተሓሳሲብዎ'ሎ 9 ሕዳር 2017 ምንጪ ስእሊ, AFP/Getty Images መግለጺ ስእሊ, ሰብኣዊ ሓገዛት ውድብ ሕቡራት ሃገራት ናብ የመን ዝኣትወሉ ወደብ ሖደይዳ የመን ኣብ ዝሓለፉ ዓሰርተታት ዓመታት ኣብ ዓለም ተራእዩ ዘይፈልጥ ጥምየት ከምዘጋጠማን፡ ናይ መግቢ ሓገዝ እንተዘይተገይሩላ ብሚልዮናት ዝቑጸሩ ግዳያት፡ እቲ ኣሰካፊ ኩነታት ከምዝርከቡ ላዕለዋይ መሪሕነት ውድብ ሕቡራት ሃገራት ኣተሓሳሲቡ። ብስዑዲ ዓረብ ዝምራሕ ልፍንቲ ሃገራት እውን፡ ንየመን ካብ ተጠቃምነት ወደብ ዝኣገደ ውሳንኡ ጠጠው ከብል ከምዝግባእ ኣብ ውድብ ሕቡራት ሓላፊ ጉዳያት ሰብኣዊ ሓገዛት ማርክ ሎወኩክ ኣተሓሳሲቡ። ኣብ የመን ዝመደበሩ ተቓዋሚ ጉጅለ ናብ ከተማ ርያድ ሚሳይል ብምትኳሱ፡ እቲ ልፍንቲ ናብ የመን ዘእቱ ሰማያውን ምድራውን በርታት ዓጺይዎም ይርከብ። እቲ ብተቓዋዊ ጉጅለ ዝተተኮሰ ባለስቲክ ሚሳይል ብጥቓ ርእሰ ከተማ ስዑድ ዓረብ ርያድ'ዩ ሓሊፉ። መራኸቢታት ምድርን ሰማይን ናይ ምዕጻው እስራቴጂ፡ ካብ ኢራን ናብ ተቓዋሚ ጉጅለ ሑቲ የመን፡ ዝኣቱ ኣጽዋር ኵናት ጠጠው ንምባል ዝዓለመ ከምዝኾነ ስዑድ ዓረብ ኣፍሊጣ ኣላ። ካብ 2015 ዓ/ም/ፈ ጀሚራ ኣንጻር ስዑዲ ዓረብ እትቃለስ ዘላ ኢራን ግን ንዓማጺ ጉጅለ ሑቲ ትሕግዝ'ያ ዝብል ክሲ ስዑድ ዓረብ ካብ ሓቂ ዝረሓቐ ሓበሬታ ክትብል ነጺጋቶ። ሓላፊ ጉዳያት ሰብኣዊ ሓገዝ ውድብ ሕቡራት ሃገራት ኣይተ ሎውኩክ፡ ብዛዕባ እቲ ንየመን ኣጋጢምዋ ዘሎ ጸበባ ኣመልኪቱ ትማሊ ረቡዕ ንቤት ጽሕፈቱ ሓበሬታ ኣቕሪቡ ኣሎ። ስዑዲ ዓረብ ናብ የመን ረድኤት ከይኣቱ ከልኪላ ስዑዲ ዓረብ፡ ብእትመርሖ ልፍንቲ ኣብ ልዕሊ የመን ተወሲዱ ዘሎ ስጉምቲ፡ ቅልጡፍ ፍታሕ እንተዘይረኺቡ ኣብታ ሃገር ጥምየት ከምዝኽሰት ኣይተ ሎውኩክ ንጋዜጠኛታት ሓቢሩ። ምናልባት እውን ንሚልዮናት የመናውያን ኣብ ሓደጋ ዘእቱ ጥምየትን፡ ዓለምና፡ ኣብ ዝሓለፉ ዓሰርተታት ዓመታት ርእያቶ ዘይትፈልጥ ጥምየት ከይኸውን ስግኣት ሓዲርዎ ከምዘሎ እቲ ሓላፊ ኣፍሊጡ ኣሎ። ቅድሚ ሰሙን፡ ውድብ ሕቡራት ሃገራትን ማሕበር ቀይሕ መስቀል ዓለምን ብሓባር ኣብ ዝሃብዎ መግለጺ፡ ብሚልዮናት ናይ ዝቑጸሩ የመናውያን ኩነታት ኣተሓሳሲብዎም ከምዘሎ ምግላጾም ዝዝከር እዩ። ማሕበር ቀይሕ መስቀል ዓለም፡ ንኣስታት 9 ሚእቲ ሽሕ የመናውያን መከላኸሊ ሕማም ኮሌራ ክኾኖ ዘጓዓዕዞ ክሎሪን ዝተባህለ መድሃኒት ከምዝተዓጸዎ ንማሕበረሰብ ዓለም ኣፍሊጡ ነይሩ። 7 ሚልዮን የመናውያን ደበና ጥምየት ከምዘንጸላለዎም ድማ ጸብጻብ ውድብ ሕቡራት ሃገራት የመላኽት። ምንጪ ስእሊ, Reuters መግለጺ ስእሊ, ኣስታት ሓደ ሚልዮን የመናውያን ብሕማም ኮሌራ ተጠቒዖም። ጠለብ ዜጋታታ ካብ ወጻኢ ብዝኣትዉ ሸቐጣት እትማልእ የመን፡ ኣብዚ ሕዚ እዋን ግና ብሰንኪ ስዑድ ዓረብ እትመርሖ ኪዳን ተኾርምያ ትርከብ። ከም ጸብጻብ ውድብ ሕቡራት ሃገራት፡ ብስዑድ ዓረብ ዝምራሕ ኪዳን ሃገራት ካብ 2015 ዓ/ም/ፈ ንደሓር ኣብ የመን ኢዱ ስለዘእተወ፡ ብመጥቃዕቲ ሓይሊ ኣየር ጥራሕ 60 ሚኢታዊት ሲቪል ዜጋታት ዝርከብዎም ልዕሊ 8 ሽሕ ሞይቶም፣ ኣስታት 50 ሽሕ ድማ ግዳያት ኮይኖም። ዜናታት ሕብረት ኣውሮጳ ኣብ ትግራይ ገበናት ኲናት ተፈጺሙ ክኸውን ከምዝኽእል ስክፍትኡ ገሊጹ16 ጥሪ 2021 ቦቢ ዋይን፡ “ንህይወተይን ህይወት በዓልቲ ገዛይን ተጨኒቐ ኣለኹ”ቅድሚ 7 ሰዓታት ስለምንታይ ንፓትሪስ ሉሉምባ ምዝካር ኣድለየ?ቅድሚ 5 ሰዓታት ኣዘራረብቲ ዛዕባታት እናኸረረ ዝመጽእ ዘሎ ጎንጺ ዶብ ኢትዮጵያን ሱዳንን14 ጥሪ 2021 ክልል ኦሮሚያ፡ መምህር ኪቲላ ጉዳታ ስለምንታይ'ዩ 'ተረሺኑ'?12 ጥሪ 2021 3:42 ቪድዮ, ብዛዕባ ፕረዚደንታዊ መረጻ ኡጋንዳ እንታይ ትፈልጡ?, ዕምሪ ፈነወ 3,4212 ጥሪ 2021 ኣብ ኣፍሪቃ ዘሎ መዓልታዊ ዝርገሐ ኮሮናቫይረስ ዘርኢ ሰሌዳ24 መጋቢት 2020 ሱዳን ኣብ መስርሕ ልዝብ ግድብ ሕዳሰ ኣይተሰማመዐትን11 ጥሪ 2021 ምስ ሱዳን ዘሎ ምስሕሓብ ‘ዶብ ናብ ዝነበሮ ተመሊሱ ብሰላም ክፍታሕ ኣለዎ’- ኢትዮጵያ7 ጥሪ 2021 ቦይንግ 737 ነፋሪት ኢንዶኔዥያ ዝወደቐትሉ ከባቢ ተፈሊጡ ተባሂሉ10 ጥሪ 2021 ኣብ ኣብያተ ማእሰርቲ ስዑዲ ዓረብ ዝሳቐዩ ኢትዮጵያውያን፡ መንግስቲ ናብ ዓዶም ክመልሶም ይምሕጸኑ7 ጥሪ 2021 ኣቶ ጃዋር መሓመድ ዝርከቦም ክሱሳት ሎሚ ኣብ ቤት ፍርዲ ቀሪቦም12 ጥሪ 2021 ብብዝሒ ዝተነበ 1 ኣብ 50 ግዝኣታት ኣመሪካ ብኣጽዋር ዝተዓጀበ ተቓውሞ ከይካየድ ተሰጊኡ 2 ላዕለዎት መሪሕነት ህወሓት ትማሊ ናብ ቤት ፍርዲ ቀሪቦም 3 ወድብ ኣንጌላ መርክል፡ ሓድሽ ኣቦ መንበር መሪጹ 4 ኡጋንዳ፡ ፕረዚደንት ዩወሪ ሙሰቨኒ ከምዝተዓወተ ተገሊጹ 5 ሕብረት ኣውሮጳ ኣብ ትግራይ ገበናት ኲናት ተፈጺሙ ክኸውን ከምዝኽእል ስክፍትኡ ገሊጹ 6 ቦቢ ዋይን፡ “ንህይወተይን ህይወት በዓልቲ ገዛይን ተጨኒቐ ኣለኹ” 7 ኣብ ትግራይ ምሉእ ኣገልግሎታት መብራህትን ስልክን መዓስ ክጅምር ይኸውን?
